Vuê, miercus ai 2 di Otubar, e tache la gnove serie di incuintris dal titul “I Francoprovenzali di Puglia chi sono?”. La iniziative e je inmaneade de bande de associazion dai Francoprovençâi di Pulie in Piemont, che e ten dongje tancj di lôr, di divignince di Celle San Vito e Faeto, i doi paîs di lenghe francoprovençâl che a son in provincie di Foggia.
Tal program, metût adun cul patrocini e cul jutori de provincie di Turin, a son conferencis che a tocjin sei la lenghe, la storie e la culture dai Francoprovençâi di Pulie sei altris argoments leâts ae presince des minorancis linguistichis in Piemont e ator pal Stât talian.
Ducj i incuintris si davuelzin il miercus di 5 a 7 sot sere te Sale pai congrès de ex Fergat, in vie F. Millio 20, a Turin, in zone San Paolo. La partecipazion e je libare. Il program complet si pues viodilu achì.
fur_Latn fur_Latn fur_Latn